10. ΒΑΣΙΛΙΚΟΝ ΔΙΑΤΑΓΜΑ της 11 Νοεμ./4 Δεκ. 1959 Περί των αρμοδίων, διά την έγκρισιν των προϋπολογισμών των Νομαρχιακών Ταμείων, Υπουργών. Έχοντες υπ' όψιν την παρ. 1 του άρθρ. 6 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» και την υπ' αριθ. 540/1959 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και Εσωτερικών Υπουργών, απεφασίσαμεν και διατάσσομεν: Άρθρον μόνον.-Η, κατά την παρ. 3 του άρθρ. 4 του Ν.Δ. 3620/1956 «περί τροποποιήσεως και συμπληρώσεως των διατάξεων περί διοικητικής αποκεντρώσεως», έγκρισις των προϋπολογισμών των Νομαρχιακών Ταμείων ενεργείται εφεξής άνευ συμπράξεως του Υπουργού του Συντονισμού. Εις τους αυτούς επί του Συντονισμού και των Εσωτερικών Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. 